title: Az Európai Tanács (EU) 2018/937 határozata (2018. június 28.) az Európai Parlament összetételének megállapításáról

text:
               2.7.2018

               HU

               Az Európai Unió Hivatalos Lapja

               LI 165/1

         AZ EURÓPAI TANÁCS (EU) 2018/937 HATÁROZATA
   (2018. június 28.)
   az Európai Parlament összetételének megállapításáról
   AZ EURÓPAI TANÁCS,
   tekintettel az Európai Unióról szóló szerződésre és különösen annak 14. cikke (2) bekezdésére,
   tekintettel az Európai Parlament kezdeményezésére, (1)

   tekintettel az Európai Parlament egyetértésére, (2)

   mivel:

               (1)

               Az Európai Unióról szóló szerződés (EUSZ) 14. cikke (2) bekezdésének első albekezdése meghatározza az Európai Parlament összetételének feltételeit, miszerint az Unió polgárait képviselők száma – az elnököt nem számítva – nem haladhatja meg a hétszázötvenet, e képviselet arányosan csökkenő módon valósul meg, a tagállamonkénti alsó küszöbérték legalább hat tag, és egyetlen tagállamnak sem lehet több, mint kilencvenhat képviselői helye.

               (2)

               Az EUSZ 10. cikke többek között úgy rendelkezik, hogy az Unió működése a képviseleti demokrácián alapul, amelyben a polgárok közvetlen képviselete az Unió szintjén az Európai Parlamentben valósul meg, a tagállamok képviseletét pedig a kormányuk látja el a Tanácsban, amelyek maguk vagy nemzeti parlamentjüknek, vagy a polgáraiknak tartoznak demokratikus felelősséggel.

               (3)

               Ezért az EUSZ 14. cikkének (2) bekezdése a Szerződésekben meghatározott szélesebb intézményi rendelkezések összefüggésében alkalmazandó, amely magába foglalja a Tanácsban folyó döntéshozatallal kapcsolatos rendelkezéseket is,

         ELFOGADTA EZT A HATÁROZATOT:
   1. cikk
   Az EUSZ 14. cikkének (2) bekezdésének alkalmazása során a következő elvek szerint kell eljárni:

               —

               az európai parlamenti helyek számszerű elosztásának teljes mértékben fel kell használnia az EUSZ-ben az egyes tagállamokra meghatározott alsó és felső küszöbértékeket annak érdekében, hogy a lehető legjobban tükrözze az egyes tagállamok népességének számát,

               —

               a csökkenő arányosság a következőképpen határozandó meg: az egyes tagállamok népessége és képviselői helyeinek száma közötti arány az egész számra kerekítés előtt az adott tagállam népessége tekintetében annak függvényében változik, hogy egy népesebb tagállam európai parlamenti képviselője több polgárt képvisel, mint egy kevésbé népes tagállam képviselője, és fordítva, minél népesebb egy tagállam, annál nagyobb a jogosultsága az európai parlamenti képviselői helyek nagy számára,

               —

               az európai parlamenti helyek számszerű elosztásának tükröznie kell a tagállamokban bekövetkezett demográfiai változásokat.

         2. cikk
   A tagállamok teljes népességét a Bizottság (az Eurostat) számítja ki a tagállamok által szolgáltatott legfrissebb adatok alapján, az 1260/2013/EU európai parlamenti és tanácsi rendeletben (3) meghatározott módszernek megfelelően.
   3. cikk
   (1)   Az egyes tagállamokban megválasztott európai parlamenti képviselők száma a 2019–2024-es parlamenti ciklusban:

               Belgium

               21

               Bulgária

               17

               Cseh Köztársaság

               21

               Dánia

               14

               Németország

               96

               Észtország

               7

               Írország

               13

               Görögország

               21

               Spanyolország

               59

               Franciaország

               79

               Horvátország

               12

               Olaszország

               76

               Ciprus

               6

               Lettország

               8

               Litvánia

               11

               Luxemburg

               6

               Magyarország

               21

               Málta

               6

               Hollandia

               29

               Ausztria

               19

               Lengyelország

               52

               Portugália

               21

               Románia

               33

               Szlovénia

               8

               Szlovákia

               14

               Finnország

               14

               Svédország

               21

         (2)   Ha azonban az Egyesült Királyság a 2019–2024-es parlamenti ciklus kezdetén még az Unió tagállama, akkor a hivatalba lépő európai parlamenti képviselők tagállamonkénti száma a 2013/312/EU európai tanácsi határozat (4) 3. cikkében meghatározott létszám, egészen az Egyesült Királyság Unióból való kilépésének hatálybalépéséig.
   Az Egyesült Királyság Unióból való kilépésének hatálybalépését követően az egyes tagállamokban megválasztott európai parlamenti képviselők száma az e cikk (1) bekezdésében előírtak szerint alakul.
   Az első és második albekezdésben meghatározott képviselői helyek száma közötti különbségből adódó további helyeket betöltő összes európai parlamenti képviselőnek egy időben kell elfoglalnia helyét az Európai Parlamentben.
   4. cikk
   Az Európai Parlamentnek a 2024–2029-es parlamenti ciklus kezdete előtt megfelelő időben, az EUSZ 14. cikkének (2) bekezdésével összhangban az európai parlamenti képviselői helyek új számszerű elosztására vonatkozó javaslatot kell benyújtania az Európai Tanácsnak.
   5. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2018. június 28-án.

            az Európai Tanács részéről

            az elnök

         D. TUSK

      (1)  A 2018. február 7-én elfogadott kezdeményezés (a Hivatalos Lapban még nem tették közzé).

      (2)  2018. június 13-i egyetértés (a Hivatalos Lapban még nem tették közzé).

      (3)  Az Európai Parlament és a Tanács 1260/2013/EU rendelete (2013. november 20.) az európai demográfiai statisztikákról (HL L 330., 2013.12.10., 39. o.).

      (4)  Az Európai Tanács 2013/312/EU határozata (2013. június 28.) az Európai Parlament összetételének megállapításáról (HL L 181., 2013.6.29., 57. o.).


title: A Tanács (EU) 2018/929 határozata (2018. június 25.) az Európai Unió és a Svájci Államszövetség közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodásnak az Unió nevében történő megkötéséről

text:
               2.7.2018

               HU

               Az Európai Unió Hivatalos Lapja

               L 165/1

         A TANÁCS (EU) 2018/929 HATÁROZATA
   (2018. június 25.)
   az Európai Unió és a Svájci Államszövetség közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodásnak az Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésére, összefüggésben annak 218. cikke (6) bekezdése második albekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az (EU) 2018/404 tanácsi határozattal (2) összhangban az Európai Unió és a Svájci Államszövetség közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodást (a továbbiakban: a megállapodás) 2018. március 15-én aláírták, figyelemmel annak későbbi megkötésére.

               (2)

               Az 515/2014/EU európai parlamenti és tanácsi rendelet (3) úgy rendelkezik, hogy a schengeni vívmányok végrehajtásához, alkalmazásához és fejlesztéséhez társult országoknak az említett rendelettel összhangban részt kell venniük a külső határok és a vízumügy pénzügyi támogatására szolgáló eszközben, valamint hogy pénzügyi hozzájárulásaikról megállapodásokat kell kötni, és meg kell határozni a részvételhez szükséges kiegészítő szabályokat, beleértve az Unió pénzügyi érdekeinek védelmét és a Számvevőszék ellenőrzési hatáskörét biztosító rendelkezéseket.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó. Mivel ez a határozat a schengeni vívmányokon alapul, Dánia az említett jegyzőkönyv 4. cikkének megfelelően az e határozatról szóló tanácsi döntést követő hat hónapos időszakon belül határoz arról, hogy azt nemzeti jogában végrehajtja-e.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (4) összhangban nem vesz részt. Ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (5)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozatnak (5) megfelelően nem vesz részt. Ennélfogva Írország nem vesz részt a határozatnak az elfogadásában, az rá nézve nem kötelező és nem alkalmazandó.

               (6)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Svájci Államszövetség közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodást a Tanács az Unió nevében jóváhagyja (6).
   A megállapodás szövegét csatolták e határozathoz.
   2. cikk
   A megállapodás 19. cikkének (2) bekezdésében előírt értesítést az Unió nevében a Tanács elnöke teszi meg annak kifejezésére, hogy az Európai Unió a megállapodást magára nézve jogilag kötelező erejűnek ismeri el.
   3. cikk
   Ez a határozat az elfogadásának napján lép hatályba.

      Kelt Luxembourgban, 2018. június 25-én.

            a Tanács részéről

            az elnök

         N. DIMOV

      (1)  Az Európai Parlament 2018. március 13-i egyetértése (a Hivatalos Lapban még nem tették közzé).

      (2)  A Tanács (EU) 2018/404 határozata (2018. március 13.) az Európai Unió és a Svájci Államszövetség közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodásnak az Unió nevében történő aláírásáról (HL L 74., 2018.3.16., 1. o.).

      (3)  Az Európai Parlament és a Tanács 515/2014/EU rendelete (2014. április 16.) a Belső Biztonsági Alap részét képező, a külső határok és a vízumügy pénzügyi támogatására szolgáló eszköz létrehozásáról és az 574/2007/EK határozat hatályon kívül helyezéséről (HL L 150., 2014.5.20., 143. o.).

      (4)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (5)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (6)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.


title: A Tanács határozata (2018. július 16.) az Európai Vegyianyag-ügynökség egy igazgatósági tagjának kinevezéséről

text:
               19.7.2018

               HU

               Az Európai Unió Hivatalos Lapja

               C 253/7

         A TANÁCS HATÁROZATA
   (2018. július 16.)
   az Európai Vegyianyag-ügynökség egy igazgatósági tagjának kinevezéséről
   (2018/C 253/02)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
   mivel:

               (1)

               Az 1907/2006/EK rendelet 79. cikke úgy rendelkezik, hogy a Tanács tagállamonként egy képviselőt nevez ki az Európai Vegyianyag-ügynökség igazgatóságának (a továbbiakban: az igazgatóság) tagjaként.

               (2)

               A Tanács a 2015. május 11-i határozatával (2) kinevezte az igazgatóság 15 tagját.

               (3)

               A máltai kormány értesítette a Tanácsot arról, hogy az igazgatóság máltai képviselőjét le kívánja váltani, és jelölést nyújtott be az új képviselőre vonatkozóan, akit a 2019. május 31-ig terjedő időszakra kell kinevezni,

         ELFOGADTA EZT A HATÁROZATOT:
   1. cikk
   A Tanács Edward XUEREB helyére a 2018. július 16-tól2019. május 31-ig terjedő időszakra Ingrid BORG máltai állampolgárt (születési dátum: 1981. április 8.) nevezi ki az igazgatóság tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2018. július 16-án.

            a Tanács részéről

            az elnök

         J. BOGNER-STRAUSS

      (1)  HL L 396., 2006.12.30., 1. o.

      (2)  A Tanács határozata (2015. május 11.) az Európai Vegyianyag-ügynökség tizenöt igazgatósági tagjának kinevezéséről (HL C 161., 2015.5.14., 2. o.).


title: A Tanács határozata (2018. július 16.) az Európai Szakképzésfejlesztési Központ igazgatótanácsának megújításáról

text:
               19.7.2018

               HU

               Az Európai Unió Hivatalos Lapja

               C 253/9

         A TANÁCS HATÁROZATA
   (2018. július 16.)
   az Európai Szakképzésfejlesztési Központ igazgatótanácsának megújításáról
   (2018/C 253/03)
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a tagállamok kormányai által saját képviselőik vonatkozásában és a Bizottság által a munkavállalók és a munkáltatók képviselői vonatkozásában a Tanácsnak benyújtott jelöltlistákra,
   mivel:

               (1)

               A Tanács a 2015. július 14-i (2) és a 2015. szeptember 14-i határozatával (3) a 2015. szeptember 18-tól2018. szeptember 17-ig tartó időszakra kinevezte az Európai Szakképzésfejlesztési Központ (a továbbiakban: a központ) igazgatótanácsának tagjait.

               (2)

               A központ igazgatótanácsának tagjait hároméves időtartamra kell kinevezni,

         ELFOGADTA EZT A HATÁROZATOT:
   1. cikk
   A Tanács a 2018. szeptember 18-tól2021. szeptember 17-ig tartó időszakra a következő személyeket nevezi ki az Európai Szakképzésfejlesztési Központ igazgatótanácsának tagjaivá:
   I.   KORMÁNYKÉPVISELŐK:

               Belgium (rotációs rend)

               Flamand Közösség: Nathalie VERSTRAETE
               Francia Közösség: Guibert DEBROUX

               Cseh Köztársaság

               Marta STARÁ

               Dánia

               Lise Lotte TOFT

               Németország

               Peter THIELE

               Észtország

               Rita SIILIVASK

               Írország

               Selen GUERIN

               Görögország

               Pafszaníasz-Andréasz PAPAJEORJÍU

               Franciaország

               Nadine NERGUISIAN

               Horvátország

               Vesna HRVOJ-ŠIC

               Ciprus

               Jeórjiosz PANAJÍDESZ

               Lettország

               Rūta GINTAUTE-MARIHINA

               Litvánia

               Saulius ZYBARTAS

               Magyarország

               TOMORNÉ VUJKOV Krisztina

               Málta

               Vince MAIONE

               Hollandia

               Peter van IJSSELMUIDEN

               Ausztria

               Eduard STAUDECKER

               Lengyelország

               Piotr BARTOSIAK

               Románia

               Felicia Ioana SĂNDULESCU

               Szlovénia

               Slavica ČERNOŠA

               Finnország

               Kari NYYSSÖLÄ

               Svédország

               Carina LINDÉN

               Egyesült Királyság

               Ann MILLER

   II.   MUNKAVÁLLALÓI SZERVEZETEK KÉPVISELŐI:

               Belgium

               Françoise WIBRIN

               Bulgária

               Julija SZIMEONOVA

               Cseh Köztársaság

               Petr PEČENKA

               Dánia

               Erik SCHMIDT

               Németország

               Mario PATUZZI

               Észtország

               Kaja TOOMSALU

               Írország

               Frank VAUGHAN

               Görögország

               Jeórjiosz HRISZTÓPULOSZ

               Spanyolország

               Juan-Carlos MORALES

               Franciaország

               Christine SAVANTRE

               Horvátország

               Katarina RUMORA

               Olaszország

               Milena MICHELETTI
               Fabrizio DACREMA (2018 novemberétől)

               Lettország

               Linda ROMELE

               Luxemburg

               Jean-Claude REDING

               Málta

               Elaine GERMANI

               Hollandia

               Isabel COENEN

               Ausztria

               Isabelle OURNY

               Lengyelország

               Dagmara IWANCIW

               Portugália

               José CORDEIRO

               Szlovénia

               Sanja LEBAN TROJAR

               Szlovákia

               Petronela KURAJOVÁ

               Finnország

               Kirsi RASINAHO

               Svédország

               Ann-Sofi SJÖBERG

               Egyesült Királyság

               Kirsi-Marja KEKKI

   III.   MUNKÁLTATÓI SZERVEZETEK KÉPVISELŐI:

               Belgium

               Anneleen BETTENS

               Cseh Köztársaság

               Miloš RATHOUSKÝ

               Dánia

               Alex HOOSHIAR

               Németország

               Barbara DORN

               Észtország

               Anneli ENTSON

               Írország

               Tony DONOHOE

               Görögország

               Hrísztosz JOÁNU

               Franciaország

               Siham SAIDI

               Ciprus

               María SZTILÍANU THEÓDORU

               Lettország

               Ilona KIUKUCANE

               Magyarország

               BÁLINT Adrienn

               Málta

               Joe FARRUGIA

               Ausztria

               Gerhard RIEMER

               Lengyelország

               Andrzej STĘPNIKOWSKI

               Portugália

               Ana Maria SANTOS GOUVEIA LOPES

               Románia

               Julian GROPOSILA

               Szlovénia

               Simon OGRIZEK

               Szlovákia

               Martin HOŠTÁK

               Finnország

               Mirja HANNULA

               Svédország

               Pär LUNDSTRÖM

               Egyesült Királyság

               Graham LANE

         2. cikk
   A Tanács a még nem jelölt tagokat későbbi alkalommal nevezi ki.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot tájékoztatási célból ki kell hirdetni az Európai Unió Hivatalos Lapjában.

      Kelt Brüsszelben, 2018. július 16-án.

            a Tanács részéről

            az elnök

         J. BOGNER-STRAUSS

      (1)  HL L 39., 1975.2.13., 1. o.

      (2)  A Tanács határozata (2015. július 14.) az Európai Szakképzés-fejlesztési Központ igazgatótanácsának újraalakításáról (HL C 232., 2015.7.16., 2. o.).

      (3)  A Tanács határozata (2015. szeptember 14.) az Európai Szakképzés-fejlesztési Központ igazgatótanácsának újraalakításáról (HL C 305., 2015.9.16., 2. o.).


title: A Tanács (EU) 2018/1062 határozata (2018. július 16.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás által létrehozott CETA Vegyes Bizottságban a CETA Vegyes Bizottság és a szakbizottságok eljárási szabályzatának elfogadásával kapcsolatban az Európai Unió által képviselendő álláspontról

text:
                  27.7.2018

                  HU

                  Az Európai Unió Hivatalos Lapja

                  L 190/13

         A TANÁCS (EU) 2018/1062 HATÁROZATA
         (2018. július 16.)
         az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás által létrehozott CETA Vegyes Bizottságban a CETA Vegyes Bizottság és a szakbizottságok eljárási szabályzatának elfogadásával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkére, összefüggésben annak 100. cikke (2) bekezdésével, 207. cikke (4) bekezdésének első albekezdésével és 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     Az (EU) 2017/37 tanácsi határozat (1) rendelkezik az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) (a továbbiakban: a megállapodás) Európai Unió nevében történő aláírásáról. A megállapodást 2016. október 30-án írták alá.

                     (2)

                     Az (EU) 2017/38 tanácsi határozat (2) rendelkezik a megállapodás egyes részeinek ideiglenes alkalmazásáról, ideértve a CETA Vegyes Bizottság és a szakbizottságok létrehozását is. A megállapodást 2017. szeptember 21. óta ideiglenesen alkalmazzák.

                     (3)

                     A megállapodás 26.1. cikke 4. bekezdésének (d) pontja értelmében a CETA Vegyes Bizottság elfogadja saját eljárási szabályzatát.

                     (4)

                     A megállapodás 26.2. cikkének 4. bekezdése értelmében a szakbizottságok eljárási szabályzatukat saját hatáskörükben állapítják meg és – amennyiben azt szükségesnek tartják – módosítják.

                     (5)

                     A CETA Vegyes Bizottság az első ülésén elfogadja saját eljárási szabályzatát, a megállapodásnak megfelelően.

                     (6)

                     Amennyiben az egyes szakbizottságok a 26.2. cikk 4. bekezdése értelmében nem döntenek másként, az eljárási szabályzat értelemszerűen alkalmazandó a szakbizottságokra is.

                     (7)

                     Helyénvaló ezért – a megállapodás hatékony végrehajtásának biztosítása érdekében – a CETA Vegyes Bizottságban az Unió által képviselendő álláspontot a CETA Vegyes Bizottság eljárási szabályzatáról szóló csatolt CETA vegyes bizottsági határozattervezet alapján meghatározni,

               ELFOGADTA EZT A HATÁROZATOT:

            1. cikk
            Az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) által létrehozott CETA Vegyes Bizottság első ülésén a CETA Vegyes Bizottság és a szakbizottságok eljárási szabályzatával kapcsolatban az Unió által képviselendő álláspont a CETA Vegyes Bizottságnak az e határozathoz csatolt határozattervezetén alapul.

            2. cikk
            Ennek a határozatnak a Bizottság címzettje.

            Kelt Brüsszelben, 2018. július 16-án.

                  a Tanács részéről

                  az elnök

               J. BOGNER-STRAUSS

            (1)  A Tanács (EU) 2017/37 határozata (2016. október 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) Európai Unió nevében történő aláírásáról (HL L 11., 2017.1.14., 1. o.).

            (2)  A Tanács (EU) 2017/38 határozata (2016. október 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) ideiglenes alkalmazásáról (HL L 11., 2017.1.14., 1080. o.).

            TERVEZET
            A CETA VEGYES BIZOTTSÁG […/2018] HATÁROZATA
            (…)
            eljárási szabályzatának, valamint a szakbizottságok eljárási szabályzatának elfogadásáról
            A CETA VEGYES BIZOTTSÁG,
            tekintettel az egyrészről az Európai Unió és tagállamai, másrészről Kanada közötti átfogó gazdasági és kereskedelmi megállapodásra (CETA), és különösen annak 26.1. cikke (4) bekezdésének d) pontjára és 26.2. cikkének (4) bekezdésére,
            mivel:

                        (1)

                        A megállapodás 30.7. cikke (3) bekezdésének megfelelően a megállapodás egyes részeit 2017. szeptember 21. óta ideiglenesen alkalmazzák.

                        (2)

                        A megállapodás 26.1. cikke (4) bekezdésének d) pontja értelmében a CETA Vegyes Bizottság elfogadja saját eljárási szabályzatát.

                        (3)

                        A megállapodás 26.2. cikkének (4) bekezdése szerint a szakbizottságok eljárási szabályzatukat saját hatáskörükben állapítják meg és módosítják,

                  A KÖVETKEZŐKÉPPEN HATÁROZOTT:
            Elfogadásra kerül a CETA Vegyes Bizottság és szakbizottságainak a mellékletben szereplő eljárási szabályzata.

               Kelt …,

                     a CETA Vegyes Bizottság részéről

                     a társelnökök

            MELLÉKLET
            A CETA VEGYES BIZOTTSÁG ELJÁRÁSI SZABÁLYZATA

               1. szabály
               Összetétel és elnökség

                  1.   Az egyrészről az Európai Unió és tagállamai, másrészről Kanada közötti átfogó gazdasági és kereskedelmi megállapodás (CETA) (a továbbiakban: a megállapodás) 26.1. cikke szerint létrejött CETA Vegyes Bizottság a megállapodás 26.1. cikke rendelkezéseinek megfelelően ellátja feladatait, felelős a megállapodás végrehajtásáért és alkalmazásáért, továbbá előmozdítja a megállapodás általános célkitűzéseit.

                  2.   A megállapodás 26.1. cikke (1) bekezdésének megfelelően a CETA Vegyes Bizottság a megállapodás Feleinek képviselőiből áll (a továbbiakban: a CETA Vegyes Bizottság tagjai); társelnöke Kanada külkereskedelmi minisztere és az Európai Bizottság kereskedelemért felelős tagja. A társelnökök meghatalmazottakkal is képviseltethetik magukat a megállapodás 26.1. cikke (1) bekezdésének megfelelően.

                  3.   Az eljárási szabályzatokban szereplő „Felek” meghatározása megfelel a megállapodás 1.1. cikkében szereplő meghatározásnak.

               2. szabály
               Képviselet

                  1.   A megállapodás Felei értesítik a megállapodás másik Felét a CETA Vegyes Bizottságban részt vevő tagjaik jegyzékéről. A jegyzéket a CETA Vegyes Bizottság titkársága kezeli és tartja naprakészen.

                  2.   A CETA Vegyes Bizottság társelnökét képviselheti kijelölt helyettese, ha a társelnök nem tud részt venni az ülésen. A társelnök vagy helyettese írásban tájékoztatja a másik társelnököt és az érintett kapcsolattartó pontot a helyettes kijelöléséről, az ülést megelőzően a lehető legkorábban.

                  3.   A CETA Vegyes Bizottság társelnökének kijelölt helyettese a kijelölés időtartama alatt gyakorolja e társelnök jogait. Ezen eljárási szabályzat későbbi, a CETA Vegyes Bizottság tagjaira és társelnökeire vonatkozó hivatkozásai úgy értendők, hogy azok magukban foglalják a kijelölt helyettest is.

               3. szabály
               A CETA Vegyes Bizottság titkársága
               A megállapodás Felei által a megállapodás 26.5. cikke szerint kijelölt CETA kapcsolattartó pontok látják el a CETA Vegyes Bizottság titkárságának feladatait.

               4. szabály
               Ülések

                  1.   A megállapodás 26.1. cikke (2) bekezdésének megfelelően a CETA Vegyes Bizottság évente egyszer, vagy a megállapodás egyik Felének kérésére ülésezik. Az ülésekre felváltva Brüsszelben és Ottawában kerül sor, kivéve, ha a társelnökök másként határoznak.

                  2.   A megállapodás 26.6. cikke (1) bekezdésének megfelelően a CETA Vegyes Bizottság üléseit videokonferencia vagy telekonferencia útján is tarthatják.

                  3.   A CETA Vegyes Bizottság üléseit a CETA Vegyes Bizottság titkársága hívja össze; az ülések időpontjáról és helyszínéről a megállapodás Felei közösen állapodnak meg. A 26.6. cikk (2) bekezdésének rendelkezései szerint a megállapodás Felei törekednek arra, hogy azt követően 30 napon belül létrejöjjön a találkozó, hogy a megállapodás egyik Fele kézhez kapta a megállapodás másik Felének ülés összehívására irányuló kérelmét.

               5. szabály
               Küldöttségek
               A CETA Vegyes Bizottság tagjait kormányzati tisztviselők kísérhetik. Az egyes üléseket megelőzően a CETA Vegyes Bizottság társelnökei tájékoztatást kapnak a megállapodás egyes Felei küldöttségének tervezett összetételéről.

               6. szabály
               Dokumentumok
               Amennyiben a CETA Vegyes Bizottság tanácskozásai írásos dokumentumokon alapulnak, ezeket a dokumentumokat a CETA Vegyes Bizottság titkársága számmal látja el és a CETA Vegyes Bizottság dokumentumaiként körözteti.

               7. szabály
               Levelezés

                  1.   A CETA Vegyes Bizottság társelnökeinek címzett levelezést továbbítják a CETA Vegyes Bizottság titkárságának, adott esetben a CETA Vegyes Bizottság tagjai között történő köröztetés céljából.

                  2.   A CETA Vegyes Bizottság társelnökei által írt leveleket a CETA Vegyes Bizottság titkársága küldi meg a címzetteknek, melyeket a titkárság számmal lát el és adott esetben köröztet a CETA Vegyes Bizottság tagjai között.

               8. szabály
               Az ülések napirendje

                  1.   Az ülések tervezett napirendjét a CETA Vegyes Bizottság titkársága állítja össze. A napirendet – a vonatkozó dokumentumokkal együtt – legkésőbb az ülés előtt 15 naptári nappal továbbítják a CETA Vegyes Bizottság tagjainak, ideértve a társelnököket is.

                  2.   A tervezett napirend azokat a pontokat tartalmazza, amelyeknek a napirendbe való felvételére legkésőbb az ülés kezdete előtt 21 nappal a megállapodás valamelyik Fele felkérte a CETA Vegyes Bizottság titkárságát, és ehhez a kapcsolódó dokumentumokat is elküldte.

                  3.   A CETA Vegyes Bizottság társelnökei az ülés kezdete előtt nyilvánosságra hozzák a CETA Vegyes Bizottság ideiglenes napirendjének közösen jóváhagyott változatát, figyelemmel a megállapodás 26.4. cikkének alkalmazására.

                  4.   A napirendet a CETA Vegyes Bizottság fogadja el az egyes ülések elején. A megállapodás Feleinek határozatával a tervezett napirenden kívüli pontokat is fel lehet venni a napirendbe.

                  5.   A CETA Vegyes Bizottság társelnökei kölcsönös egyetértéssel meghívhatnak megfigyelőket, köztük a megállapodás Felei más szerveinek képviselőit vagy független szakértőket a találkozókra, hogy azok konkrét területekkel kapcsolatban tájékoztatást nyújtsanak.

                  6.   A CETA Vegyes Bizottság társelnökei kölcsönös egyetértéssel csökkenthetik vagy növelhetik az (1) és (2) bekezdésben meghatározott határidőket egy adott ügy követelményeinek figyelembevétele érdekében.

               9. szabály
               Jegyzőkönyvek

                  1.   A CETA Vegyes Bizottság titkársága általában az ülést követő 21 napon belül elkészíti az ülés jegyzőkönyvtervezetét, kivéve, ha erről kölcsönös egyetértéssel másként határoznak.

                  2.   Főszabályként a jegyzőkönyv összefoglalja az egyes napirendi pontokat, adott esetben az alábbiak megjelölésével:

                              a)

                              a CETA Vegyes Bizottságnak benyújtott dokumentumok;

                              b)

                              minden olyan nyilatkozat, amelynek jegyzőkönyvbe vételét a CETA Vegyes Bizottság tagjai kérték; valamint

                              c)

                              az egyes kérdésekkel kapcsolatban meghozott határozatok, megtett ajánlások, eldöntött közös nyilatkozatok és elfogadott operatív következtetések.

                  3.   A jegyzőkönyvben feltüntetik az ülésen bármilyen minőségben részt vevő valamennyi személy nevét, címét és szervezetét.

                  4.   A jegyzőkönyvet a társelnökök írásban hagyják jóvá az ülés napját követő 28 napon belül, vagy a megállapodás Felei által megállapított más időpontig. A jóváhagyást követően a CETA Vegyes Bizottság titkárságának kapcsolattartói aláírják a jegyzőkönyv két példányát, és a megállapodás Feleinek mindegyike kap egy-egy eredeti példányt ezekből a dokumentumokból. A Felek dönthetnek úgy, hogy az aláírás és az elektronikus másolatok cseréje kielégíti ezt a követelményt. Az aláírt jegyzőkönyv példányait továbbítják a CETA Vegyes Bizottság tagjainak.

                  5.   A CETA Vegyes Bizottság titkársága elkészíti a jegyzőkönyv összefoglalóját is. Amint a Vegyes Bizottság társelnökei jóváhagyták az összefoglalók szövegét, a megállapodás 26.4. cikkének alkalmazása mellett közzéteszik a jegyzőkönyv összefoglalóját.

               10. szabály
               Határozatok és ajánlások

                  1.   A CETA Vegyes Bizottság határozatokat hoz bármely kérdésben, amennyiben a megállapodás úgy rendelkezik, és megfelelő ajánlásokat is tehet. A CETA Vegyes Bizottság konszenzussal hozza meg határozatait a megállapodás 26.3. cikke (3) bekezdésének megfelelően.

                  2.   Az ülések közötti időszakban a CETA Vegyes Bizottság írásbeli eljárás útján, a megállapodás Feleinek konszenzusa esetén határozatokat, illetve ajánlásokat fogadhat el. E célból a társelnökök írásban eljuttatják a javaslat szövegét a 7. szabálynak megfelelően a CETA Vegyes Bizottság tagjaihoz egy olyan határidő megjelölésével, amelyen belül a tagok közlik a javaslattal kapcsolatos esetleges aggályaikat, illetve módosító indítványaikat. Az elfogadott javaslatokat a határidő lejártát követően a 7. szabály szerint köröztetik, és felveszik őket a következő ülés jegyzőkönyvébe.

                  3.   Amennyiben a CETA Vegyes Bizottság a megállapodás értelmében felhatalmazással rendelkezik határozatok, ajánlások vagy értelmezések elfogadására, ezek a jogi aktusok a „határozat”, az „ajánlás”, illetve az „értelmezés” címet viselik. A CETA Vegyes Bizottság titkársága minden határozatot, ajánlást és értelmezést sorszámmal lát el, elfogadásuk időpontját és tárgyukat is megjelölve. A szükséges belső követelmények teljesítésére és a vonatkozó eljárások lefolytatására figyelemmel mindegyik határozat rendelkezik a hatálybalépésének időpontjáról.

                  4.   A CETA Vegyes Bizottság társelnökei aláírnak minden határozatot, ajánlást és értelmezést.

                  5.   A megállapodás Felei gondoskodnak a CETA Vegyes Bizottság által elfogadott határozatok, ajánlások és értelmezések közzétételéről.

                  6.   Amennyiben a CETA Vegyes Bizottság határozatai a megállapodás 30.2. cikkének (2) bekezdése szerint módosítják a megállapodás jegyzőkönyveit és mellékleteit, a megállapodás 30.11. cikkének rendelkezései szerint valamennyi nyelvi változat egyaránt hiteles.

               11. szabály
               Nyilvánosság és titoktartás

                  1.   Amennyiben a megállapodás másként nem rendelkezik vagy a társelnökök másként nem határoznak, a CETA Vegyes Bizottság ülései nem nyilvánosak.

                  2.   Ha a megállapodás egy Fele olyan információkat nyújt be a CETA Vegyes Bizottságnak, vagy valamelyik szakbizottságnak, vagy a megállapodás szerint létrehozott más szervnek, amelyek saját jogszabályai és egyéb rendelkezései szerint bizalmasak vagy védelmet élveznek a nyilvánosságra hozatallal szemben, a megállapodás másik Fele a megállapodás 26.4. cikkének megfelelően ezt az információt bizalmasan kezeli.

               12. szabály
               Nyelvek

                  1.   A CETA Vegyes Bizottság hivatalos nyelvei a megállapodás Feleinek hivatalos nyelvei.

                  2.   A CETA Vegyes Bizottság munkanyelve az angol és/vagy a francia nyelv. A társelnökök eltérő határozatának hiányában a CETA Vegyes Bizottság megbeszéléseit a fenti nyelveken készült dokumentumok alapján folytatja.

               13. szabály
               Költségek

                  1.   A megállapodás Felei maguk állnak minden olyan költséget, ami a CETA Vegyes Bizottság ülésein való részvételükből fakad.

                  2.   Az ülések megrendezésével és a dokumentumok sokszorosításával kapcsolatos kiadásokat a megállapodás ülésnek otthont adó Fele viseli.

                  3.   Az ülések során a CETA Vegyes Bizottság munkanyelveire és munkanyelveiről történő tolmácsolással kapcsolatos kiadásokat a megállapodás ülésnek otthont adó Fele viseli. Ha a megállapodás egy Fele a 12. szabályban részletezett munkanyelvektől eltérő nyelvekre vagy nyelvekről kér fordítást vagy tolmácsolást, e szolgáltatásokért magának kell fizetnie.

               14. szabály
               Szakbizottságok és egyéb szervek

                  1.   A megállapodás 26.1. cikke (4) bekezdésének b) pontja szerint a CETA Vegyes Bizottság felügyeli valamennyi szakbizottság és minden, a megállapodás szerint létrehozott egyéb szerv munkáját.

                  2.   A CETA Vegyes Bizottságot írásban tájékoztatják a szakbizottságok vagy a megállapodás alapján létrehozott egyéb szervek által kijelölt kapcsolattartó pontokról. Az egyes szakbizottságok kapcsolattartó pontjai közötti, a megállapodás végrehajtásával kapcsolatos mindenféle levelezést, dokumentumot és kommunikációt egyidejűleg továbbítani kell a CETA Vegyes Bizottság titkársága részére.

                  3.   A 26.2. cikk (6) bekezdése alapján a szakbizottságok jelentést tesznek a CETA Vegyes Bizottságnak minden ülésük eredményeiről és következtetéseiről.

                  4.   Amennyiben az egyes szakbizottságok a megállapodás 26.2. cikke (4) bekezdése szerint nem határoznak másképpen, ez az eljárási szabályzat alkalmazandó értelemszerűen a szakbizottságokra és a megállapodás alapján létrehozott más szervekre is.


A Bizottság 2018.08.03-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8786 - APG Asset Management / DV4 / Qatari Diar Europe LLP) a 139/2004/EK tanácsi rendelet alapján (Csak az angol nyelvű szöveg hiteles.)


title: A tagállamok kormányai képviselőinek (EU, Euratom) 2018/1150 határozata (2018. július 25.) a Bíróság egy bírájának kinevezéséről

text:
                  20.8.2018

                  HU

                  Az Európai Unió Hivatalos Lapja

                  L 209/1

         A TAGÁLLAMOK KORMÁNYAI KÉPVISELŐINEK (EU, Euratom) 2018/1150 HATÁROZATA
         (2018. július 25.)
         a Bíróság egy bírájának kinevezéséről
         AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
         tekintettel az Európai Unióról szóló szerződésre és különösen annak 19. cikkére,
         tekintettel az Európai Unió működéséről szóló szerződésre és különösen annak 253. és 255. cikkére,
         tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
         mivel:

                     (1)

                     A Bíróság tizennégy bírájának és öt főtanácsnokának hivatali ideje 2018. október 6-án lejár. Ezért a 2018. október 7-től kezdődő időszakra bírákat és főtanácsnokokat kell kinevezni e tisztségek betöltésére.

                     (2)

                     A bírák és a főtanácsnokok megbízatása hat évre szól.

                     (3)

                     Javasolták Nuno José Cardoso da Silva PiçarrA kinevezését a Bíróság bírájává.

                     (4)

                     Az Európai Unió működéséről szóló szerződés 255. cikke alapján létrehozott bizottság véleményt nyilvánított Nuno José Cardoso da Silva PiçarrA-nak a bírói feladatok Bíróságnál történő ellátására való alkalmasságáról,

               ELFOGADTÁK EZT A HATÁROZATOT:

            1. cikk
            A tagállamok kormányainak képviselői a 2018. október 7-től2024. október 6-ig tartó időszakra Nuno José Cardoso da Silva PiçarrA-t nevezik ki a Bíróság bírájává.

            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.

            Kelt Brüsszelben, 2018. július 25-én.

                  az elnök

               N. MARSCHIK


A Bizottság 2018.08.30-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8982 - Ivanhoe Cambridge / Public Sector Pension Investment Board / LPs) a 139/2004/EK tanácsi rendelet alapján (Csak az angol nyelvű szöveg hiteles.)


title: A Bizottság (EU) 2018/1222 határozata (2018. szeptember 5.) a „End the Cage Age” elnevezésű javasolt polgári kezdeményezésről (az értesítés a C(2018) 5829. számú dokumentummal történt)

text:
                  10.9.2018

                  HU

                  Az Európai Unió Hivatalos Lapja

                  L 227/7

         A BIZOTTSÁG (EU) 2018/1222 HATÁROZATA
         (2018. szeptember 5.)
         a „End the Cage Age” elnevezésű javasolt polgári kezdeményezésről

               (az értesítés a C(2018) 5829. számú dokumentummal történt)

         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
         mivel:

                     (1)

                     A „End the Cage Age” elnevezésű javasolt polgári kezdeményezés a tárgya: „Az Európai Unióban tenyészállatok százmillióit tartják egész életük során ketrecben, ami óriási kínszenvedést okoz nekik. Felszólítjuk az Európai Bizottságot, hogy vessen véget ennek az embertelen bánásmódnak.”

                     (2)

                     A javasolt polgári kezdeményezés célkitűzései a következőkre vonatkoznak: „Évről évre rengeteg tenyészállat szenved attól, hogy ketrecben tartják. A ketrecek kegyetlen és szükségtelen megoldást jelentenek, hiszen az állatjóléti szempontból sokkal kedvezőbb ketrecmentes rendszerek bizonyítottan életképesek. Ezért a Bizottság felkérést kap arra, hogy terjesszen elő jogalkotási javaslatot, amely megtiltja a következők használatát: ketrec tojótyúk, nyúl, jérce, brojler tenyészállat, tojóállat, fürj, kacsa és liba tartására; kocáknak kialakított fialó rekeszek; kocaállások (ahol még nem vezették be ezek tiltását); egyedi borjúbokszok (ahol még nem vezették be ezek tiltását).”

                     (3)

                     Az Európai Unióról szóló szerződés (EUSZ) megerősíti az uniós polgárság intézményét, és tovább fokozza az Unió demokratikus működését többek között azáltal, hogy kimondja: minden polgárnak joga van ahhoz, hogy az európai polgári kezdeményezés révén részt vegyen az Unió demokratikus életében.

                     (4)

                     E cél elérése érdekében biztosítani kell, hogy az európai polgári kezdeményezés eljárásrendje és szükséges feltételei világosak, egyszerűek, felhasználóbarátak és az eszköz jellegével arányosak legyenek, hogy ezáltal bátorítsák a polgárok részvételét és elérhetőbbé tegyék az Uniót.

                     (5)

                     A Szerződések végrehajtása céljából az EUMSZ 43. cikkének (2) bekezdése alapján uniós jogi aktusok fogadhatók el a közös agrárpolitika célkitűzéseinek megvalósításához szükséges egyéb rendelkezések érdekében, ideérve a mezőgazdasági termeléssel összefüggésben történő ketreces tartás tilalmát is.

                     (6)

                     A javasolt polgári kezdeményezés – amennyiben célja a mezőgazdasági termeléssel kapcsolatos tilalmakat meghatározó jogi aktusra irányuló javaslatok Bizottság általi előterjesztésének kezdeményezése – a rendelet 4. cikke (2) bekezdésének b) pontja értelmében nem esik nyilvánvalóan a Bizottság azon hatáskörén kívül, hogy a Szerződések végrehajtása céljából uniós jogi aktusra irányuló javaslatot nyújtson be.

                     (7)

                     Ezen túlmenően megalakult a polgári bizottság, és kijelölték a kapcsolattartó személyeket a rendelet 3. cikkének (2) bekezdésével összhangban, továbbá a javasolt polgári kezdeményezés nem nyilvánvalóan visszaélésszerű, komolytalan vagy zaklató jellegű, illetve nem nyilvánvalóan ellentétes az Uniónak az EUSZ 2. cikkében foglalt értékeivel.

                     (8)

                     A „End the Cage Age” elnevezésű javasolt polgári kezdeményezést ezért nyilvántartásba kell venni.

               ELFOGADTA EZT A HATÁROZATOT:

            1. cikk

               (1)   A „End the Cage Age” elnevezésű javasolt polgári kezdeményezés ezúton nyilvántartásba vételre kerül.

               (2)   A javasolt polgári kezdeményezés kapcsán támogató nyilatkozatok gyűjthetők, tudomásul véve, hogy a kezdeményezés a mezőgazdasági termeléssel kapcsolatos tilalmakat meghatározó jogi aktusra irányuló javaslatok Bizottság általi előterjesztésére vonatkozik.

            2. cikk
            Ez a határozat 2018. szeptember 11-én lép hatályba.

            3. cikk
            E határozat címzettjei a „End the Cage Age” elnevezésű javasolt polgári kezdeményezés szervezői (a polgári bizottság tagjai), akiket Léopoldine CHARBONNEAUX és Olga KIKOU képvisel kapcsolattartóként.

            Kelt Brüsszelben, 2018. szeptember 5-én.

                  a Bizottság részéről

               Frans TIMMERMANS

                  első alelnök

            (1)  HL L 65., 2011.3.11., 1. o.


A Bizottság 2017.07.27-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8435 - FMC / DUPONT DIVESTMENT BUSINESS) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács (EU) 2018/1256 határozata (2018. szeptember 18.) a Régiók Bizottságának a Németországi Szövetségi Köztársaság által javasolt egy póttagja kinevezéséről

text:
                  20.9.2018

                  HU

                  Az Európai Unió Hivatalos Lapja

                  L 237/11

         A TANÁCS (EU) 2018/1256 HATÁROZATA
         (2018. szeptember 18.)
         a Régiók Bizottságának a Németországi Szövetségi Köztársaság által javasolt egy póttagja kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 305. cikkére,
         tekintettel a német kormány javaslatára,
         mivel:

                     (1)

                     A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

                     (2)

                     Sven AMBROSY hivatali idejének lejártát követően a Régiók Bizottsága egy póttagjának helye megüresedett,

               ELFOGADTA EZT A HATÁROZATOT:

            1. cikk
            A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki a következő személyt:

                        —

                        Oliver SCHENK, Chef der Staatskanzlei und Staatsminister für Bundes- und Europaangelegenheiten (Freistaat Sachsen).

            2. cikk
            Ez a határozat az elfogadásának napján lép hatályba.

            Kelt Brüsszelben, 2018. szeptember 18-án.

                  a Tanács részéről

                  az elnök

               G. BLÜMEL

            (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

            (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

            (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: Az Európai Parlament (EU,) 2018/1309 határozata (2018. április 18.) az Európai Unió 2016. évi pénzügyi évre szóló általános költségvetésének végrehajtására vonatkozó mentesítésről, I. szakasz – Európai Parlament

text:
               3.10.2018

               HU

               Az Európai Unió Hivatalos Lapja

               L 248/1

      AZ EURÓPAI PARLAMENT (EU,) 2018/1309 HATÁROZATA
      (2018. április 18.)
      az Európai Unió 2016. évi pénzügyi évre szóló általános költségvetésének végrehajtására vonatkozó mentesítésről, I. szakasz – Európai Parlament
      AZ EURÓPAI PARLAMENT,

                  —

                  tekintettel az Európai Unió 2016. évi pénzügyi évre vonatkozó általános költségvetésére (1),

                  —

                  tekintettel az Európai Unió 2016. évi pénzügyi évre vonatkozó összevont éves beszámolójára (COM(2017) 365 – C8-0248/2017) (2),

                  —

                  tekintettel a 2016. évi költségvetési és pénzgazdálkodási jelentésre (I. szakasz – Európai Parlament) (3),

                  —

                  tekintettel a belső ellenőr 2016. évi pénzügyi évről szóló éves jelentésére,

                  —

                  tekintettel a Számvevőszéknek a 2016. évi pénzügyi év költségvetésének végrehajtásáról szóló éves jelentésére, az intézmények válaszaival együtt (4),

                  —

                  tekintettel a Számvevőszéknek a 2016. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (5)

                  —

                  tekintettel az Európai Unió működéséről szóló szerződés 314. cikkének (10) bekezdésére és 318. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

                  —

                  tekintettel az Európai Parlament költségvetésének végrehajtásáról szóló belső szabályzatról szóló 2014. június 16-i elnökségi határozatra (7), és különösen annak 22. cikkére,

                  —

                  tekintettel eljárási szabályzata 94. cikkére, 98. cikkének (3) bekezdésére, valamint IV. mellékletére,

                  —

                  tekintettel a Költségvetési Ellenőrző Bizottság jelentésére (A8-0105/2018),

                  A.

                  mivel az elnök 2017. június 28-án elfogadta a Parlament 2016-os pénzügyi évre vonatkozó elszámolását;

                  B.

                  mivel a főtitkár mint felhatalmazás útján engedélyezésre jogosult főtisztviselő, 2017. július 10-én megalapozott bizonyossággal igazolta, hogy a Parlament költségvetéséhez rendelt forrásokat az eredetileg tervezett célra, a hatékony és eredményes pénzgazdálkodás elveivel összhangban használták fel, és hogy az életbe léptetett ellenőrzési eljárások megfelelő garanciát nyújtanak az alapul szolgáló tranzakciók jogszerűségével és szabályszerűségével kapcsolatban;

                  C.

                  mivel a 966/2012/EU, Euratom rendelet 166. cikkének (1) bekezdése szerint minden uniós intézmény köteles megtenni a megfelelő lépéseket annak érdekében, hogy eleget tegyen a Parlament mentesítő határozatához kapcsolódó észrevételeknek;

                  1.

                  mentesítést ad elnöke számára az Európai Parlament 2016. évi pénzügyi évre szóló költségvetésének végrehajtására vonatkozóan;

                  2.

                  megjegyzéseit a mellékelt állásfoglalásban foglalja össze;

                  3.

                  utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában (L sorozat) való közzétételükről.

               az elnök

            Antonio TAJANI

               a főtitkár

            Klaus WELLE

         (1)  HL L 48., 2016.2.24.

         (2)  HL C 323., 2017.9.28., 1. o.

         (3)  HL C 266., 2017.8.11., 1. o.

         (4)  HL C 322., 2017.9.28., 1. o.

         (5)  HL C 322., 2017.9.28., 10. o.

         (6)  HL L 298., 2012.10.26., 1. o.

         (7)  PE 422.541/Bur.


title: A Tanács (EU) 2018/1561 határozata (2018. október 15.) az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodással létrehozott gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottságnak a Horvát Köztársaságnak az Európai Unióhoz történő csatlakozásáról szóló határozata elfogadása tekintetében az Európai Unió által képviselendő álláspont meghatározásáról

text:
                  18.10.2018

                  HU

                  Az Európai Unió Hivatalos Lapja

                  L 261/23

         A TANÁCS (EU) 2018/1561 HATÁROZATA
         (2018. október 15.)
         az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodással létrehozott gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottságnak a Horvát Köztársaságnak az Európai Unióhoz történő csatlakozásáról szóló határozata elfogadása tekintetében az Európai Unió által képviselendő álláspont meghatározásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre (EUMSZ) és különösen annak 207. cikkére és 218. cikke (9) bekezdésére,
         tekintettel az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodásra (a továbbiakban: a megállapodás) (1),
         tekintettel az Európai Bizottság javaslatára,
         mivel:

                     (1)

                     A megállapodást a 2009/152/EK tanácsi határozat (2) alapján az Unió nevében 2009. január 15-én aláírták, és azt 2014. augusztus 4. óta ideiglenesen alkalmazzák.

                     (2)

                     A Horvát Köztársaságnak az Európai Unióhoz történő csatlakozásáról szóló szerződést 2011. december 9-én írták alá, és az 2013. július 1-jén hatályba lépett.

                     (3)

                     A Horvát Köztársaság csatlakozási okmányának letétbe helyezésével 2017. november 8-án csatlakozott a megállapodáshoz.

                     (4)

                     A megállapodás 102. cikke alapján a gazdasági partnerségi megállapodással foglalkozó bizottság határozatot hozhat az új tagállamok Unióhoz történő csatlakozását követően esetlegesen szükséges módosító intézkedésekről.

                     (5)

                     Helyénvaló meghatározni a gazdasági partnerségi megállapodással foglalkozó bizottság éves ülésén a gazdasági partnerségi megállapodással foglalkozó bizottságnak a Horvát Köztársaságnak az Unióhoz történő csatlakozását követően a megállapodás szükséges módosításaival kapcsolatos határozata elfogadása tekintetében az Unió által képviselendő álláspontot,

               ELFOGADTA EZT A HATÁROZATOT:

            1. cikk
            Az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodással létrehozott gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottságnak a Horvát Köztársaságnak az Unióhoz történő csatlakozásáról szóló határozata éves ülésén történő elfogadása tekintetében az Európai Unió által képviselendő álláspont a gazdasági partnerségi megállapodással foglalkozó bizottság határozatának az e határozathoz csatolt határozattervezetén alapul.

            2. cikk
            A gazdasági partnerségi megállapodással foglalkozó bizottság határozatát annak elfogadását követően ki kell hirdetni az Európai Unió Hivatalos Lapjában.

            Kelt Luxembourgban, 2018. október 15-én.

                  a Tanács részéről

                  az elnök

               F. MOGHERINI

            (1)  HL L 57., 2009.2.28., 2. o.

            (2)  A Tanács 2009/152/EK határozata (2008. november 20.) az egyrészről az Európai Közösség és tagállamai, másrészről Közép-Afrikai fél közötti átmeneti gazdasági partnerségi megállapodás aláírásáról és ideiglenes alkalmazásáról (HL L 57., 2009.2.28., 1. o.).

            TERVEZET
            az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodással létrehozott
            GAZDASÁGI PARTNERSÉGI MEGÁLLAPODÁSSAL FOGLALKOZÓ BIZOTTSÁG … /2018 HATÁROZATA
            (…)
            a Horvát Köztársaságnak az Európai Unióhoz történő csatlakozásáról
            A GAZDASÁGI PARTNERSÉGI MEGÁLLAPODÁSSAL FOGLALKOZÓ BIZOTTSÁG,
            tekintettel az egyrészről az Európai Közösség és tagállamai, másrészről a Közép-Afrikai fél közötti, 2009. január 15-én Brüsszelben aláírt és 2014. augusztus 4. óta ideiglenesen alkalmazott átmeneti gazdasági partnerségi megállapodásra (a továbbiakban: a megállapodás) és különösen annak 100., 102. és 107. cikkére,
            tekintettel a Horvát Köztársaságnak az Európai Unióhoz (a továbbiakban: az Unió) történő csatlakozásáról szóló szerződésre, valamint a Horvát Köztársaság által 2017. november 8-án letétbe helyezett, a megállapodáshoz való csatlakozási okmányra,
            mivel:

                        (1)

                        A megállapodás és e határozat értelmében a Közép-Afrikai szerződő fél a Kameruni Köztársaságból áll.

                        (2)

                        A megállapodást egyrészről azokon a területeken alkalmazzák, ahol az Európai Unió működéséről szóló szerződést, az abban a szerződésben meghatározott feltételek szerint, másrészről a Kameruni Köztársaság területén.

                        (3)

                        A megállapodás 102. cikkének (3) bekezdése alapján a gazdasági partnerségi megállapodással foglalkozó bizottság határozatot hozhat az új tagállamok Európai Unióhoz történő csatlakozását követően esetlegesen szükséges módosító intézkedésekről,

                  ELFOGADTA EZT A HATÁROZATOT:

               1. cikk
               A Horvát Köztársaság a megállapodásban részes félként az Unió többi tagállamával azonos módon elfogadja és elismeri a megállapodás szövegét, valamint az ahhoz csatolt mellékleteket, jegyzőkönyveket és nyilatkozatokat.

               2. cikk
               A megállapodás 107. cikke helyébe a következő szöveg lép:

                     „107. cikk
                     Hiteles szövegek
                     E Megállapodás két eredeti példányban készült angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven, ezen szövegek mindegyike egyaránt hiteles.”

               3. cikk
               Az Unió megküldi a Kameruni Köztársaságnak a megállapodás horvát nyelvű változatát.

               4. cikk

                  (1)   A megállapodás rendelkezéseit alkalmazni kell a Kameruni Köztársaságból a Horvát Köztársaságba vagy a Horvát Köztársaságból a Kameruni Köztársaságba exportált, a megállapodás feleinek területén hatályos származási szabályoknak megfelelő azon árukra, amelyek 2014. augusztus 4-én árutovábbítás vagy a Kameruni Köztársaság vagy a Horvát Köztársaság területén átmeneti megőrzés alatt, vámraktárban vagy vámszabad területen álltak.

                  (2)   Az (1) bekezdésben említett esetekben akkor kell preferenciális elbánást biztosítani, ha az importáló ország vámhatóságaihoz e határozat hatálybalépésének napjától számított négy hónapon belül benyújtják az exportáló ország vámhatóságai által visszaható hatállyal kiállított származási igazolást.

               5. cikk
               A Kameruni Köztársaság vállalja, hogy a Horvát Köztársaságnak az Európai Unióhoz történő csatlakozásával kapcsolatban nem lép fel semmilyen igénnyel, nem ad be keresetet vagy él jogorvoslattal, és nem módosítja vagy vonja vissza az 1994. évi Általános Vám- és Kereskedelmi Egyezmény (GATT) XXIV. cikkének (6) bekezdése és XXVIII. cikke vagy a szolgáltatások kereskedelméről szóló általános egyezmény (GATS) XXI. cikke alapján biztosított bármely engedményt.

               6. cikk
               Ez a határozat az aláírása napján lép hatályba.
               A 3. és a 4. cikket azonban 2014. augusztus 4-étől kell alkalmazni.

               Kelt …,

                     a Kameruni Köztársaság részéről

                     az Európai Unió részéről


title: A Tanács (EU) 2018/1572 határozata (2018. október 15.) az ENSZ Európai Gazdasági Bizottságának a háromkerekű járművek, a segédmotoros kerékpárok, és az L kategóriájú járművekbe szánt kipufogó-hangtompító csererendszerek zajkibocsátás tekintetében történő jóváhagyására vonatkozó egységes rendelkezésekről szóló 9., 63. és 92. sz. előírása uniós alkalmazásáról

text:
                  19.10.2018

                  HU

                  Az Európai Unió Hivatalos Lapja

                  L 262/55

         A TANÁCS (EU) 2018/1572 HATÁROZATA
         (2018. október 15.)
         az ENSZ Európai Gazdasági Bizottságának a háromkerekű járművek, a segédmotoros kerékpárok, és az L kategóriájú járművekbe szánt kipufogó-hangtompító csererendszerek zajkibocsátás tekintetében történő jóváhagyására vonatkozó egységes rendelkezésekről szóló 9., 63. és 92. sz. előírása uniós alkalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 114. és 207. cikkére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     A 97/836/EK tanácsi határozattal (1) az Unió csatlakozott az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (2) (a továbbiakban: az 1958. évi felülvizsgált megállapodás).

                     (2)

                     Az ENSZ Európai Gazdasági Bizottságának (a továbbiakban: ENSZ EGB) 9. sz. előírásában – Egységes rendelkezések az L2, L4 és L5 kategóriájú járművek zajkibocsátás tekintetében történő jóváhagyásáról –, 63. sz. előírásában – Egységes rendelkezések az L1 kategóriájú járművek zajkibocsátás tekintetében történő jóváhagyásáról – és 92. sz. előírásában – Egységes rendelkezések az L1, az L2, az L3, az L4 és az L5 kategóriájú járművekbe szánt nem eredeti kipufogó-hangtompító csererendszerek (NORESS) zajkibocsátás tekintetében történő jóváhagyásáról – (a továbbiakban: 9., 63. és 92. sz. ENSZ-előírás) foglalt harmonizált követelmények célja, hogy felszámolják az 1958. évi felülvizsgált megállapodás szerződő felei közötti gépjármű-kereskedelem műszaki akadályait, valamint hogy biztosítsák, hogy a járművek nagy fokú biztonságot és védelmet nyújtsanak. Az L kategóriájú járművek közé az olyan könnyűgépjárművek tartoznak, mint a motoros kerékpárok, a két- vagy háromkerekű segédmotoros kerékpárok, az oldalkocsis vagy oldalkocsi nélküli motorkerékpárok, a motoros triciklik és a négykerekű motorkerékpárok.

                     (3)

                     A 168/2013/EU európai parlamenti és tanácsi rendelet (3) és a 134/2014/EU felhatalmazáson alapuló bizottsági rendelet (4) felhatalmazást ad a két- vagy háromkerekű járművek, valamint a négykerekű motorkerékpárok megengedhető zajszintjének, az ezek kipufogó-hangtompító csererendszereire vonatkozó követelményeknek és vizsgálati eljárásainak elfogadására.

                     (4)

                     A 168/2013/EU rendelet IV., V. és VI. melléklete, valamint a 134/2014/EU rendelet IX. melléklete az L kategóriájú járművek – megengedhető zajszintjük és kipufogórendszereik tekintetében történő – típusjóváhagyására vonatkozó követelményeket tartalmaz.

                     (5)

                     Az 1958. évi felülvizsgált megállapodáshoz való csatlakozásának időpontjában az Unió a 97/836/EK határozat II. mellékletében felsorolt számos ENSZ-előíráshoz csatlakozott, a 9., a 63. és a 92. sz. ENSZ-előírás azonban nem szerepelt az említett jegyzékben.

                     (6)

                     A 97/836/EK határozat 3. cikkének (3) bekezdése, valamint az 1958. évi felülvizsgált megállapodás 1. cikkének (7) bekezdése alapján az Unió úgy határozhat, hogy az 1958. évi felülvizsgált megállapodáshoz történő csatlakozása idején a csatlakozásból kizárt ENSZ-előírások közül egyet vagy néhányat alkalmaz, vagy mindegyiket alkalmazza.

                     (7)

                     A 9., a 63. és a 92. sz. ENSZ-előírásnak a 168/2013/EU és a 134/2014/EU rendelet vonatkozó műszaki rendelkezéseivel való összehangolása céljából nemrégiben történt módosítását követően helyénvaló, hogy az Unió alkalmazza a 9., a 63. és a 92. sz. ENSZ-előírást annak érdekében, hogy nemzetközi szinten közös harmonizált követelmények érvényesüljenek. Ennek lehetővé kell tennie, hogy az uniós vállalatok egységes, világszerte – különösen az 1958. évi felülvizsgált megállapodás szerződő feleinek területén – elismert követelményeket kövessenek,

               ELFOGADTA EZT A HATÁROZATOT:

            1. cikk
            Az Európai Unió alkalmazza az L2, L4 és L5 kategóriájú járművek zajkibocsátás tekintetében történő jóváhagyására vonatkozó egységes rendelkezésekről szóló 9. sz. ENSZ-EGB előírást, az L1 kategóriájú járművek zajkibocsátás tekintetében történő jóváhagyására vonatkozó egységes rendelkezésekről szóló 63. sz. ENSZ-EGB előírást, valamint az L1, az L2, az L3, az L4 és az L5 kategóriájú járművekbe szánt nem eredeti kipufogó-hangtompító csererendszerek (NORESS) zajkibocsátás tekintetében történő jóváhagyására vonatkozó egységes rendelkezésekről szóló a 92. sz. ENSZ-EGB előírást.

            2. cikk
            Erről a határozatról a Bizottság értesíti az Egyesült Nemzetek főtitkárát.

            3. cikk
            Ennek a határozatnak a Bizottság címzettje.

            Kelt Luxembourgban, 2018. október 15-én.

                  a Tanács részéről

                  az elnök

               E. KÖSTINGER

            (1)  A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”) való csatlakozásáról (HL L 346., 1997.12.17., 78. o.).

            (2)  HL L 346., 1997.12.17., 81. o.

            (3)  Az Európai Parlament és a Tanács 168/2013/EU rendelete (2013. január 15.) a két- vagy háromkerekű járművek, valamint a négykerekű motorkerékpárok jóváhagyásáról és piacfelügyeletéről (HL L 60., 2013.3.2., 52. o.).

            (4)  A Bizottság 134/2014/EU felhatalmazáson alapuló rendelete (2013. december 16.) a 168/2013/EU európai parlamenti és tanácsi rendeletnek a környezeti teljesítményre, valamint a meghajtóegység teljesítményére vonatkozó követelmények tekintetében történő kiegészítéséről, továbbá V. mellékletének módosításáról (HL L 53., 2014.2.21., 1. o.).


A Bizottság 2018.06.15-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8861 - Comcast / Sky) a 139/2004/EK tanácsi rendelet alapján (Csak az angol nyelvű szöveg hiteles.)


title: A Bizottság (EU) 2018/1701 határozata (2018. november 7.) a „Kötelező élelmiszer-jelölés (»nem vegetáriánus«, »vegetáriánus«, »vegán«)” elnevezésű javasolt polgári kezdeményezésről (az értesítés a C(2018) 7300. számú dokumentummal történt)

text:
                  13.11.2018

                  HU

                  Az Európai Unió Hivatalos Lapja

                  L 285/80

         A BIZOTTSÁG (EU) 2018/1701 HATÁROZATA
         (2018. november 7.)
         a „Kötelező élelmiszer-jelölés (»nem vegetáriánus«, »vegetáriánus«, »vegán«)” elnevezésű javasolt polgári kezdeményezésről

               (az értesítés a C(2018) 7300. számú dokumentummal történt)

         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
         mivel:

                     (1)

                     A „Kötelező élelmiszer-jelölés (»nem vegetáriánus«, »vegetáriánus«, »vegán«)” elnevezésű javasolt polgári kezdeményezés tárgya: „Élelmiszer-jelölés vegetáriánusok és vegánok számára”.

                     (2)

                     A javasolt polgári kezdeményezés célkitűzései a következőkre vonatkoznak: „A vegetáriánusok és a vegánok számára az EU egészében nehézséget jelent a megfelelő élelmiszerek azonosítása. Annak megállapítása érdekében, hogy egy élelmiszer-ipari termék megvásárlásra alkalmas-e, alaposan tanulmányoznunk kell az összetevők listáját, miközben különös figyelmet kell fordítanunk azokra a nem egyértelmű összetevőkre, amelyek egyaránt lehetnek növényi vagy állati eredetűek. További problémát okoz, hogy az EU nem használ egységes nyelvet. Ezért javasoljuk, hogy minden élelmiszer-ipari termék esetében jogszabályi kötelezettség legyen három egyszerű, grafikus jelölés (»nem vegetáriánus«, »vegetáriánus«, »vegán«) egyikének az elhelyezése.”

                     (3)

                     Az Európai Unióról szóló szerződés (EUSZ) megerősíti az uniós polgárság intézményét, és tovább fokozza az Unió demokratikus működését többek között azáltal, hogy kimondja: minden polgárnak joga van ahhoz, hogy európai polgári kezdeményezés révén részt vegyen az Unió demokratikus életében.

                     (4)

                     E cél elérése érdekében biztosítani kell, hogy az európai polgári kezdeményezés eljárásrendje és feltételei világosak, egyszerűek, felhasználóbarátak és az eszköz jellegével arányosak legyenek, hogy ezáltal bátorítsák a polgárok részvételét és elérhetőbbé tegyék az Uniót.

                     (5)

                     Az Európai Unió működéséről szóló szerződés (EUMSZ) 114. cikke alapján a Szerződések végrehajtása céljából uniós jogi aktusok fogadhatók el a tagállamok azon törvényi, rendeleti és közigazgatási rendelkezéseinek közelítésére, amelyek tárgya a belső piac megteremtése és működése.

                     (6)

                     Ezen okoknál fogva a javasolt polgári kezdeményezés a rendelet 4. cikke (2) bekezdésének b) pontja értelmében nem esik nyilvánvalóan a Bizottság azon hatáskörén kívül, hogy a Szerződések végrehajtása céljából uniós jogi aktusra irányuló javaslatot nyújtson be.

                     (7)

                     Ezen túlmenően megalakult a polgári bizottság, és kijelölték a kapcsolattartó személyeket a rendelet 3. cikkének (2) bekezdésével összhangban, továbbá a javasolt polgári kezdeményezés nem nyilvánvalóan visszaélésszerű, komolytalan vagy zaklató jellegű, illetve nem nyilvánvalóan ellentétes az Uniónak az EUSZ 2. cikkében foglalt értékeivel.

                     (8)

                     A „Kötelező élelmiszer-jelölés (»nem vegetáriánus«, »vegetáriánus«, »vegán«)” elnevezésű javasolt polgári kezdeményezést ezért nyilvántartásba kell venni,

               ELFOGADTA EZT A HATÁROZATOT:

            1. cikk
            A „Kötelező élelmiszer-jelölés (»nem vegetáriánus«, »vegetáriánus«, »vegán«)” elnevezésű javasolt polgári kezdeményezés nyilvántartásba vételre kerül.

            2. cikk
            Ez a határozat 2018. november 12-én lép hatályba.

            3. cikk
            E határozat címzettjei a „Kötelező élelmiszer-jelölés (»nem vegetáriánus«, »vegetáriánus«, »vegán«)” elnevezésű javasolt polgári kezdeményezés szervezői (a polgári bizottság tagjai), akiket Madeleina KAY és Stefania DELPRETE képvisel kapcsolattartóként.

            Kelt Brüsszelben, 2018. november 7-én.

                  a Bizottság részéről

               Frans TIMMERMANS

                  alelnök

            (1)  HL L 65., 2011.3.11., 1. o.


A Bizottság 2018.11.15-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9132 - CDC Habitat / SwissLife REIM / ICF Novedis) a 139/2004/EK tanácsi rendelet alapján (Csak az francia nyelvű szöveg hiteles.)


A Bizottság 2018.11.27-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9137 - REHAU Verwaltungszentrale AG / MB Barter & Trading Holding AG) a 139/2004/EK tanácsi rendelet alapján (Csak az német nyelvű szöveg hiteles.)


title: A Tanács (EU) 2018/1867 határozata (2018. november 26.) az Európai Unió által az EGT Vegyes Bizottságban az EGT-megállapodás IX. mellékletének (Pénzügyi szolgáltatások) módosításával kapcsolatosan képviselendő álláspontról (II. salátairányelv) (EGT-vonatkozású szöveg.)

text:
                  29.11.2018

                  HU

                  Az Európai Unió Hivatalos Lapja

                  L 304/29

         A TANÁCS (EU) 2018/1867 HATÁROZATA
         (2018. november 26.)
         az Európai Unió által az EGT Vegyes Bizottságban az EGT-megállapodás IX. mellékletének (Pénzügyi szolgáltatások) módosításával kapcsolatosan képviselendő álláspontról (II. salátairányelv)
         (EGT-vonatkozású szöveg)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 50., 53., 62. és 114. cikkére, összefüggésben annak 218. cikke (9) bekezdésével,
         tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
         tekintettel az Európai Bizottság javaslatára,
         mivel:

                     (1)

                     Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén hatályba lépett.

                     (2)

                     Az EGT-megállapodás 98. cikke alapján az EGT Vegyes Bizottság határozhat – többek között – a megállapodás IX. mellékletének módosításáról, amely a pénzügyi szolgáltatásokra vonatkozó rendelkezéseket tartalmaz.

                     (3)

                     A 2014/51/EU európai parlamenti és tanácsi irányelvet (3) bele kell foglalni az EGT-megállapodásba.

                     (4)

                     Az EGT-megállapodás IX. mellékletét ezért ennek megfelelően módosítani kell.

                     (5)

                     Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

            1. cikk
            Az Unió által az EGT-megállapodás IX. mellékletének (Pénzügyi szolgáltatások) javasolt módosítására vonatkozóan az EGT Vegyes Bizottságban képviselendő álláspont az EGT Vegyes Bizottság határozatának az e határozathoz csatolt tervezetén alapul.

            2. cikk
            Ez a határozat az elfogadásának napján lép hatályba.

            Kelt Brüsszelben, 2018. november 26-án.

                  a Tanács részéről

                  az elnök

               J. BOGNER-STRAUSS

            (1)  HL L 305., 1994.11.30., 6. o.

            (2)  HL L 1., 1994.1.3., 3. o.

            (3)  Az Európai Parlament és a Tanács 2014/51/EU irányelve (2014. április 16.) a 2003/71/EK és a 2009/138/EK irányelvnek, valamint az 1060/2009/EK, az 1094/2010/EU és az 1095/2010/EU rendeletnek az európai felügyeleti hatóság (Európai Biztosítás- és Foglalkoztatóinyugdíj-hatóság) és az európai felügyeleti hatóság (Európai Értékpapírpiaci Hatóság) hatásköre tekintetében történő módosításáról (HL L 153., 2014.5.22., 1. o.)

            TERVEZET
            AZ EGT VEGYES BIZOTTSÁG […] HATÁROZATA
            (…)
            az EGT-megállapodás IX. mellékletének (Pénzügyi szolgáltatások) módosításáról
            AZ EGT VEGYES BIZOTTSÁG,
            tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
            mivel:

                        (1)

                        A 2003/71/EK és a 2009/138/EK irányelvnek, valamint az 1060/2009/EK, az 1094/2010/EU és az 1095/2010/EU rendeletnek az európai felügyeleti hatóság (Európai Biztosítás- és Foglalkoztatóinyugdíj-hatóság) és az európai felügyeleti hatóság (Európai Értékpapírpiaci Hatóság) hatásköre tekintetében történő módosításáról szóló, 2014. április 16-i 2014/51/EU európai parlamenti és tanácsi irányelvet (1) bele kell foglalni az EGT-megállapodásba.

                        (2)

                        Az EGT-megállapodás IX. mellékletét ezért ennek megfelelően módosítani kell,

                  ELFOGADTA EZT A HATÁROZATOT:

               1. cikk
               Az EGT-megállapodás IX. melléklete a következőképpen módosul:

                           1.

                           Az 1. pont (2009/138/EK európai parlamenti és tanácsi irányelv) az alábbiak szerint módosul:

                                       i.

                                       a szöveg az alábbi franciabekezdéssel egészül ki:

                                                   „—

                                                      32014 L 0051: Az Európai Parlament és a Tanács 2014/51/EU irányelve (2014. április 16.) (HL L 153., 2014.5.22., 1. o.).”;

                                       ii.

                                       a szöveg az alábbi kiigazításokkal egészül ki:

                                                   „k)

                                                   Az EIOPA-nak az 1094/2010/EU európai parlamenti és tanácsi rendelet 18. és 19. cikke szerinti hatáskörére történő hivatkozásokat az e melléklet 31h. pontjában meghatározott esetekben és az e melléklet 31h. pontjával összhangban az EFTA-államok tekintetében az EFTA Felügyeleti Hatóságra való hivatkozásként kell értelmezni.

                                                   l)

                                                   Az 52. cikk (3) bekezdésében, illetve a 77f. cikk (1) bekezdésében a szöveg a »Tanács«, illetve a »Tanácsnak« szót követően az »az EFTA Felügyeleti Hatóság, az EFTA-államok Állandó Bizottsága«, illetve az », az EFTA Felügyeleti Hatóságnak, az EFTA-államok Állandó Bizottságának« szövegrésszel egészül ki.

                                                   m)

                                                   A 65a. cikkben a szöveg az »EIOPA-val«, illetve az »EIOPA« szó után a »vagy adott esetben az EFTA Felügyeleti Hatósággal«, illetve a »vagy adott esetben az EFTA Felügyeleti Hatóság« szövegrésszel egészül ki.

                                                   n)

                                                   A 70. cikkben a »Központi Bankok Európai Rendszerének (KBER) központi bankjai«-ra, és a »KBER központi bankjaival«-ra való hivatkozások az irányelv szerinti jelentésükön felül úgy értelmezendők, hogy azok magukban foglalják az EFTA-államok nemzeti központi bankjait is.

                                                   o)

                                                   A 138. cikk (4) bekezdésében az EFTA-államok tekintetében az »EIOPA« szó helyébe az »EFTA Felügyeleti Hatóság« szövegrész lép, és az »EIOPA által megállapított« szövegrész helyébe az »EFTA Felügyeleti Hatóság által az EIOPA által készített tervezetek alapján megállapított« szövegrész lép.

                                                   p)

                                                   Az EFTA-tagállamokból származó információkat az EIOPA nem cserélheti ki a harmadik országokkal vagy azok hatóságaival a 172. cikk (4) bekezdésének e) pontja vagy a 260. cikk (5) bekezdésének e) pontja alapján kötött együttműködési megállapodások részeként, az azokat nyilvánosságra hozó hatóságok kifejezett egyetértése nélkül, és adott esetben kizárólag azon célokra, amelyekre e hatóságok hozzájárulásukat adták.

                                                   q)

                                                   A 308b. cikk (15) bekezdésében a »2014. május 23-án« szövegrész helyébe a »…-i …/… EGT vegyes bizottsági határozat [e határozat] hatálybalépésének napján« szövegrész lép.”

                           2.

                           A 29b. pont (2003/71/EK európai parlamenti és tanácsi irányelv), a 31eb. pont (1060/2009/EK európai parlamenti és tanácsi rendelet) és a 31i. pont (1095/2010/EU európai parlamenti és tanácsi rendelet) az alábbi franciabekezdéssel egészül ki:

                                       „—

                                          32014 L 0051: Az Európai Parlament és a Tanács 2014/51/EU irányelve (2014. április 16.) (HL L 153., 2014.5.22., 1. o.).”

                           3.

                           A 31h. pont (1094/2010/EU európai parlamenti és tanácsi rendelet) a következővel egészül ki:
                           „, az alábbi módosítással:

                                       —

                                          32014 L 0051: Az Európai Parlament és a Tanács 2014/51/EU irányelve (2014. április 16.) (HL L 153., 2014.5.22., 1. o.).”

               2. cikk
               A 2014/51/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               3. cikk
               Ez a határozat […]-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).

               4. cikk
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben,

                     az EGT Vegyes Bizottság részéről

                     az elnök

                     az EGT Vegyes Bizottság titkárai

               (1)  HL L 153., 2014.5.22., 1. o.

               (*1)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács határozata (2018. november 26.) az Európai Unió 2018-as pénzügyi évre vonatkozó 6. sz. költségvetés-módosítási tervezetéről szóló tanácsi álláspont elfogadásáról

text:
                  29.11.2018

                  HU

                  Az Európai Unió Hivatalos Lapja

                  C 430/1

         A TANÁCS HATÁROZATA
         (2018. november 26.)
         az Európai Unió 2018-as pénzügyi évre vonatkozó 6. sz. költségvetés-módosítási tervezetéről szóló tanácsi álláspont elfogadásáról
         (2018/C 430/01)
         AZ EURÓPAI UNIÓ TANÁCSA,
         tekintettel az Európai Atomenergia-közösséget létrehozó szerződéssel és különösen annak 106a. cikkével együtt értelmezett, az Európai Unió működéséről szóló szerződésre és különösen annak 314. cikkére,
         tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre (1) és különösen annak 44. cikkére,
         mivel:

                     —

                     2017. november 30-án sor került az Unió 2018-as pénzügyi évre vonatkozó költségvetésének végleges elfogadására (2).

                     —

                     A Bizottság 2018. október 16-án benyújtotta a 2018-as pénzügyi év általános költségvetésére vonatkozó 6. sz. költségvetés-módosítási tervezetre irányuló javaslatát.

                     —

                     A Tanácsnak haladéktalanul intézkednie kell ahhoz, hogy a 2018-as pénzügyi év általános költségvetésére vonatkozó 6. sz. költségvetés-módosítási tervezetet még az év vége előtt el lehessen fogadni. Ezért indokolt a Tanács eljárási szabályzata 3. cikkének (3) bekezdésével összhangban lerövidíteni a nemzeti parlamentek tájékoztatására vonatkozóan az (1.) jegyzőkönyv 4. cikkében meghatározott nyolchetes időtartamot,

               A KÖVETKEZŐKÉPPEN HATÁROZOTT:

            Egyetlen cikk
            A Tanács 2018. november 26-án elfogadta az Európai Unió 2018-as pénzügyi évre vonatkozó 6. sz. költségvetés-módosítási tervezetéről szóló tanácsi álláspontot.
            A teljes szöveg megtekinthető a Tanács honlapján és letölthető onnan: http://www.consilium.europa.eu/.

            Kelt Brüsszelben, 2018. november 26-án.

                  a Tanács részéről

                  az elnök

               J. BOGNER-STRAUSS

            (1)  HL L 193., 2018.7.30., 1. o.

            (2)  HL L 57., 2017.2.27., 1. o.


title: A Tanács (KKBP) 2018/1884 határozata (2018. december 3.) az Európai Unió grúziai megfigyelő missziójáról (EUMM Georgia) [helyesen: EUMM Grúzia] szóló 2010/452/KKBP határozat hatályának meghosszabbításáról és módosításáról

text:
                  4.12.2018

                  HU

                  Az Európai Unió Hivatalos Lapja

                  L 308/41

         A TANÁCS (KKBP) 2018/1884 HATÁROZATA
         (2018. december 3.)
         az Európai Unió grúziai megfigyelő missziójáról (EUMM Georgia) [helyesen: EUMM Grúzia] szóló 2010/452/KKBP határozat hatályának meghosszabbításáról és módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2010. augusztus 12-én elfogadta a 2010/452/KKBP határozatot (1), amellyel meghosszabbította a 2008/736/KKBP tanácsi együttes fellépéssel (2) létrehozott európai uniós grúziai megfigyelő misszió (EUMM Grúzia) megbízatását.

                     (2)

                     A Tanács 2016. december 12-én elfogadta a (KKBP) 2016/2238 határozatot (3), amely 2018. december 14-ig meghosszabbította az EUMM Grúzia megbízatását, és rendelkezett a 2017. december 14-ig terjedő időszakra vonatkozó pénzügyi referenciaösszegről.

                     (3)

                     A Tanács 2017. december 7-én elfogadta a (KKBP) 2017/2263 határozatot (4), amelyben rendelkezett a 2018. december 14-ig terjedő időszakra vonatkozó pénzügyi referenciaösszegről.

                     (4)

                     A Politikai és Biztonsági Bizottság a 2018-as stratégiai felülvizsgálatot követően azt ajánlotta, hogy 2020. december 14-ig hosszabbítsák meg az EUMM Grúzia megbízatását.

                     (5)

                     A 2010/452/KKBP határozatot ennek megfelelően módosítani kell.

                     (6)

                     Az EUMM Grúzia végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,

               ELFOGADTA EZT A HATÁROZATOT:

            1. cikk
            A 2010/452/KKBP határozat a következőképpen módosul:

                        1.

                        A 14. cikk (1) bekezdése a következő albekezdéssel egészül ki:
                        „A misszióval járó kiadások fedezésére szánt pénzügyi referenciaösszeg a 2018. december 15-től2020. december 14-ig terjedő időszakra 38 200 000 EUR.”

                        2.

                        A 18. cikk második bekezdésének a helyébe a következő szöveg lép:
                        „Ez a határozat 2020. december 14-én hatályát veszti.”

            2. cikk
            Ez a határozat az elfogadásának napján lép hatályba.
            Ez a határozat 2018. december 15-től alkalmazandó.

            Kelt Brüsszelben, 2018. december 3-án.

                  a Tanács részéről

                  az elnök

               N. HOFER

            (1)  A Tanács 2010/452/KKBP határozata (2010. augusztus 12.) az Európai Unió grúziai megfigyelő missziójáról, EUMM Georgia (HL L 213., 2010.8.13., 43. o.).

            (2)  A Tanács 2008/736/KKBP együttes fellépése (2008. szeptember 15.) az Európai Unió grúziai megfigyelő missziójáról, EUMM Georgia (HL L 248., 2008.9.17., 26. o.).

            (3)  A Tanács (KKPB) 2016/2238 határozata (2016. december 12.) az Európai Unió grúziai megfigyelő missziójáról (EUMM Grúzia) szóló 2010/452/KKBP határozat módosításáról (HL L 337., 2016.12.13., 15. o.).

            (4)  A Tanács (KKBP) 2017/2263 határozata (2017. december 7.) az Európai Unió grúziai megfigyelő missziójáról (EUMM Grúzia) szóló 2010/452/KKBP határozat módosításáról (HL L 324., 2017.12.8., 51. o.).